108 ^SENESCHAUCIE 



car il deit respondre a les aconturs sur lacunte de ses fez e 

 de ses comandemenz e de ses apruemenz par li fet as maners 

 de ses custages bosoignables si com vn autre le baillif e 

 le prouost soient ioint ensemble de rendre lor acunte de 

 chescun maner plenerement de tote choses ke touchent les 

 maners en rentes en mises en totes autre issues car nest 

 pas reson ke le prouost ky chateus sunt au seignur e ke 

 mut meins deit sauer par reson ke le baillif seit puni ne 

 respoigne pur les fez le baillif desicom le baillif est a 

 custages le seignur e a les comandemenz e les auantages 

 e les prises l e est son chef e son souerein e deit le maner 

 e le prouost par son seu e par son apruement guier e 

 garder e toz les autres ke al maner apendent. 



Les acunturs deiuent defendre sur le acunte au baillif 2 

 ke nul comble de ble ne seit mes receu de grange engerner 

 mes ke lem prenge ix quarters pur viij par certeine mesure 

 estrike de tascurs e ke les busseus e les demy busseus e 

 les canteus e les remeignanz ke soleient estre musee e oblie 

 e le auantage le prouost hors de taille soit tot taille e tot 

 acunte e 3 lautre car il vaut meuz de auer vn poy de gite 

 de gerner ke tant perdre par an ke mult amunte par an ke 

 ben le aperceit. E il deyuent defendre as baillif s e as 

 prouostz ke nul chiual ne nul auer ne nul boef ne nule 

 vache ne nul iouene auer ne nul moton ne nul mereberbiz 

 ne nul hogastre a nul manir soit escorche sanz veue e seu 

 par quel defaute il morut pur le peril de sus dit il ne couent 

 pas issi dire a les aconturs sur le acunte fere par la reson 

 de lur office car il deyuent estre si sages e si leaus e si 

 sachant del mester ke il ne eient nul mester de autre aprise 

 de chose ke touche le acunte. 



presenz. [e les prouoz.] ' od. 



